**NÁRODNÁ RADA SLOVENSKEJ REPUBLIKY**

**VII. volebné obdobie**

Číslo: CRD - 274/2018

**844a**

**S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov **(tlač 844)** – **druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením **č. 1092** z 13. marca 2018 pridelila vládny návrh zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov **(tlač 844)** na prerokovanie týmto výborom:

 Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre sociálne veci a

 Výboru Národnej rady Slovenskej republiky pre obranu a bezpečnosť ako gestorskému

 Výbory prerokovali predmetný návrh zákona v stanovenej lehote.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

**Ústavnoprávny výbor Národnej rady Slovenskej republiky** uznesením č. **354** z 2. mája 2018 odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi.

**Výbor Národnej rady Slovenskej republiky pre sociálne veci** uznesením č. **106** z 9. mája 2018 odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi.

 **Výbor Národnej rady Slovenskej republiky pre obranu a bezpečnosť** uznesením č. **124** z 24. apríla 2018 odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi.

**K čl. I**

V čl. I 5. bod § 5a ods. 6 písm. h) sa slová „požadovaný čas pobytu“ nahrádzajú slovami „požadovanú dĺžku pobytu“ v odseku 13 písm. d) sa slová „čas pobytu“ nahrádzajú slovami „dĺžku pobytu“ a v § 5b ods. 5 sa slová „čas pobytu“ nahrádzajú slovami „dĺžku pobytu“.

Ide o legislatívno-technickú úpravu, ktorou sa precizuje navrhovaná terminológia.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre sociálne veci

Výbor Národnej rady Slovenskej republiky pre obranu a bezpečnosť

V čl. I 5. bod § 5a ods. 17 sa slová „účel uzatvorenia zmluvy o pobyte v penzióne“ nahrádzajú slovami „účely prijatia na pobyt v penzióne, uzatvorenia zmluvy o pobyte v penzióne, pobytu v penzióne a ukončenia pobytu v penzióne“.

Ide o legislatívno-technickú úpravu, s cieľom presného stanovenia účelu spracovania osobných údajov, ktorým je okrem uzatvorenia zmluvy o pobyte v penzióne aj spracovanie požadovaných osobných údajov v prípadoch žiadostí o prijatie na pobyt v penzióne (§ 5a ods. 6 až 10).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre sociálne veci

Výbor Národnej rady Slovenskej republiky pre obranu a bezpečnosť

V čl. I 5. bod § 5a ods. 17 sa slová „zlikvidovať osobné údaje“ nahrádzajú slovami „vymazať osobné údaje“.

Ide o legislatívno-technickú úpravu, ktorou sa precizuje navrhované ustanovenie a zosúlaďuje sa navrhovaná formulácia s terminológiou používanou v zákone č. 18/2018 Z. z. o ochrane osobných údajov a o zmene a doplnení niektorých zákonov.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre sociálne veci

Výbor Národnej rady Slovenskej republiky pre obranu a bezpečnosť

V čl. I 5. bod § 5a ods. 19 sa na konci pripája táto veta: „Písomnosti týkajúce sa pobytu v penzióne sa vojnovému veteránovi alebo vojnovému veteránovi a jeho životnému partnerovi doručujú doporučenou zásielkou na korešpondenčnú adresu.“.

Účelom navrhovanej pripomienky je spresnenie spôsobu doručovania písomností týkajúcich sa konania o prijatí na pobyt v penzióne, keďže na doručovanie písomností sú viazané určité právne skutočnosti a správny poriadok sa na konanie o prijatí na pobyt v penzióne (a teda ani na doručovanie písomností ) nevzťahuje.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre sociálne veci

Výbor Národnej rady Slovenskej republiky pre obranu a bezpečnosť

V čl. I 5. bod § 5b ods. 3 sa slovo „stavovanie“ nahrádza slovom „stravovanie“.

Ide o gramatickú úpravu.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre sociálne veci

Výbor Národnej rady Slovenskej republiky pre obranu a bezpečnosť

 Gestorský výbor odporúča o pozmeňujúcich a doplňujúcich návrhoch hlasovať takto:

O bodoch **1 až 5** hlasovať spoločne, a tieto  **schváliť.**

**IV.**

Gestorský výbor na základe stanovísk výborov k vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča**

Národnej rade Slovenskej republiky predmetný vládny návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

 Gestorský výbor určil spoločného spravodajcu výborov **Petra ŠUCU** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Spoločná správa** výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov **(tlač 844)** v druhom čítaní bola schválená uznesením Výboru Národnej rady Slovenskej republiky pre obranu a bezpečnosťč**. 128** na svojej **49**.schôdzi**.**

V Bratislave 9. mája 2018

**Anton HRNKO v. r.**

predseda výboru